Gröne Blattzikade

De Gröne Blattzikade (Empoasca decipiens) is en Aart mank de Blattzikaden (Cicadellidae). Se höört to de Familie vun de Lüttzikaden (Typhlocybinae) mit to. Düsse Aart is nich roor un leevt in grote Deele vun Europa, in den Osten vun de Paläarktis, in Noordafrika, in Nahoost un in Afrika siene Tropen. 
Nymphen un ok adulte Deerter weert as groot Untüüch up allerhand Feldfrucht un ok up Grööntüüch in Drievhüser ankeken. Dat gifft allerhand Planten, wo se up togange sünd un de as Weerte bruukt weert, as allerhand Bohnen, Arften, Tuffeln, Tomaten, Aubergine, Gurken, Röven un ok Kattuun. 
Dat kann bit hen to tein Generatschonen in een Johr geven, man dat hangt vun de Temperatur un vun dat Umto af. Veermol treckt se as en Nymphe de Huud ut. De Nymphen slaht al bannig na de Olen, man eerst na dat veerte Mol Huuduttrecken hefft se Flunken. Overwintern deit se as adulte Zikade up wintergröne Planten.
Unneraard 
 Empoasca decipiens minutissima  Vilbaste, 1961 

Literatur
 Anufriev G. A. - The genus Empoasca Walsh, 1864 (Homoptera, Cicadellidae, Typhlocybinae) in the Soviet Maritime Territory // Ann. zool. 1973. T. 30, N 18. P. 537—558.
 Dworakowska I. Kybos Fieb. - Subgenus of Empoasca Walsh (Auchenorrhyncha, Cicadellidae, Typhlocybinae) in Palaearctic. //Acta zool. crac. 1976. T. 21. N 13. P. 387—463
 Mahmoud, Y.A., Amr, E.M. and Ebadah, I.M.A. - Some Ecological Behaviors of the Leafhopper, Empoasca decipiens (Paoli) on Some Winter Plantations in Egypt - J. Basic. Appl. Sci. Res., 1(2)88-94, 2011

Weblenken 
 Fauna Europaea
 Biolib
 British Bugs

Kategorie:Zikaden
Kategorie:Untüüch